projecte-aina/catalan_government_crawling huggingface dataset:
El document "La igualtat és saludable.
Recomanacions contra els efectes negatius dels estereotips sexistes en la salut" posa de manifest la importància de la perspectiva de gènere en la salut i fa 10 propostes per revertir els efectes nocius dels estereotips de gènere en la salut de la ciutadania.
La perspectiva de gènere en la salut permet visibilitzar fins a quin punt els diferents rols i estereotips atribuïts a dones i homes i les relacions desiguals de poder es vinculen socialment als seus comportaments vers la salut, i permet identificar biaixos androcèntrics a nivell de ciència.
Cal analitzar la salut de les dones des d'aquesta perspectiva, tenint en compte tots els factors diferencials socials i també genètics, biològics, fisiològics, endocrins, psicològics, atenció, diagnòstic, tractament, etc.
Aquestes recomanacions, que han comptat amb l'assessorament de l'experta Lucía Artazcoz, han estat creades pel Grup de Treball d'anàlisi de la imatge pública de les dones (Grup de Treball d'Estereotips) de l'Observatori d'Igualtat de Gènere (OIG).
En formen part: l'Agència de Qualitat i Avaluació Sanitàries de Catalunya, el Col·legi de Periodistes de Catalunya, el Consell del Col·legi de Metges de Catalunya, el Consell de Col·legis d'Infermeres i Infermers de Catalunya, el Consell de l'Audiovisual de Catalunya, la Comissió Nacional per una intervenció Coordinada contra la Violència Masclista, la Direcció General de l'Atenció a la Infància i l'Adolescència, la Direcció General de Comunicació del Govern, la Direcció General de la Policia, el Gabinet Tècnic de la secretaria General de Salut, el Gabinet Tècnic del Departament de la Presidència, i l'Institut Català de les Dones.
Observatori de les Dones en els Mitjans de Comunicació.
Treball elaborat amb el suport de la Diputació de Barcelona i l'Institut Català de les Dones.
Idea original i promoció: Institut Català de les Dones.
Realització editorial Som Sàpiens Publicacions.
Aquesta guia és el resultat de l'adaptació dels criteris publicats a «Marcar les diferències: la representació de dones i homes a la llengua» (2005) als principis de l'«Acord sobre l'ús no sexista de la llengua» (2010).
Memorial Democràtic, Departament d'Educació, Institut Català de les Dones.
Unió de Federacions Esportives de Catalunya
Generalitat de Catalunya, Departament de Cultura
Generalitat de Catalunya, Departament de la Presidència
Material didàctic, guia d'intervenció metodològica per a professionals, elaborat per Surt Fundació de Dones-Fundació Privada, Laura Cañadell i Amanda Alexian; 2017.
Material didàctic, elaborat per l'Associació Candela, que s'adreça al professorat del cicle formatiu de grau superior d'educació infantil; 2015.
Material didàctic, elaborat per l'entitat TAMAIA viure sense violència, que s'adreça a professionals que incideixen en els processos de socialització d'adolescents; 2015.
Material didàctic, elaborat per l'Associació de Planificació Familiar de Catalunya i Balears, que aborda específicament la violència sexual entre els nois i les noies adolescents; 2015.
La presidenta de l'Institut Català de les Dones (ICD), Laura Martínez Portell, ha declarat que "des de l'Institut Català de les Dones i des del Govern de la Generalitat entomem la responsabilitat de comunicar a totes empreses de mitjans de comunicació que estan incomplint de manera important la Llei d'igualtat efectiva de dones i homes i que tenen la obligació de complir-la".
En aquest sentit, la presidenta de l'ICD ha subratllat el fet que "ja han passat cinc anys des de l'aprovació d'aquesta llei, no és una llei nova, no es una llei que obliga des de fa dos dies.
Per tant, si no es compleix s'iniciaran totes aquelles actuacions que calgui".
Martínez Portell ha concretat que "l'ICD actuarà en tot allò que fa referència a la premsa escrita i premsa digital i, pel que fa als mitjans audiovisuals, continuarem treballant amb el Consell de l'Audiovisual de Catalunya (CAC)".
La presidenta de l'Institut Català de les Dones ha fet aquestes declaracions en el marc de l'acte de presentació de l'Informe d' a través del qual aquest col·lectiu activista denuncia la invisibilització de les dones i la vulneració de la llei d'igualtat per part de diversos mitjans de comunicació.
A la presentació del document, registrat prèviament al Síndic de Greuges, les representants del col·lectiu, la guionista Ana Manso, i la doctora en Ciències Polítiques Tània Verge, han revelat que "les dones som el 51% de la població però sols representem el 29 % de l'opinió en els mitjans de comunicació".
L'Informe 2019 fa especial èmfasi en la invisibilitat en els mitjans de comunicació de les dones de diversos orígens.
Aquest aspecte ha estat abordat en la taula rodona per la investigadora Sara Cuentas, com a representant de la Xarxa de Migració, Gènere i Desenvolupament.
En l'acte, al qual han assistit nombroses representants de partits polítics i institucions, Laura Martínez també ha recordat punt per punt l'article 25 de la Llei 17/2015 d'Igualtat efectiva de dones i homes que determina que tots els mitjans de comunicació han de:
Almena Cooperativa Feminista, AADAS Associació Assistència Dones Agredides Sexualment, Màster Gènere Comunicació, Ajuntament de Barcelona, 2018
Direcció General de Contractació Pública del Departament d'Afers i Relacions Institucionals i Exteriors i Transparència de la Generalitat de Catalunya i l'Institut Català de les Dones, 2018.
Informe de l'Associació Salut i Família 2017, cofinançat per l'Institut Català de les Dones.
Informe de l'Observatori Cultural de Gènere 2017, amb la col·laboració de MIM (Mujeres de la Industria de la Música).
Projecte El Panoràmic promogut pel Consell d'Associacions de Barcelona, l'Observatori del Tercer Sector, la Fundació Pere Tarrés i la Fundació Francesc Ferrer i Guàrdia.
Grup d'Investigació Antígona de la Universitat Autònoma de Barcelona i Creación Positiva.
Grup d'Investigació Antígona de la Universitat Autònoma de Barcelona.
Institut Català de les Dones i Spora.
Informe de l'Observatori Cultural de Gènere 2016, amb la col·laboració de MAV (Mujeres en las Artes Visuales).
Informe de l'Observatori Cultural de Gènere 2015, amb la col·laboració de l'Associació d'Escriptors en Llengua Catalana i de la Institució de les Lletres Catalanes.
Informe de l'Observatori Cultural de Gènere 2014, amb la col·laboració de CIMA (Associació de Dones Cineastes i de Mitjans Audiovisuals).
Informe de l'Observatori Cultural de Gènere 2013, amb la col·laboració de l'Associació de Dones Periodistes de Catalunya
El Centre de Documentació Joaquima Alemany i Roca disposa de diferents col·leccions documentals que s'organitzen temàticament a partir d'una classificació pròpia.
El Centre de Documentació Joaquima Alemany i Roca compta amb un fons audiovisual d'uns 2.000 ítems entre pel·lícules cinematogràfiques i documentals.
Documentals sobre la situació de les dones
L'hemeroteca inclou més de 300 títols de publicacions periòdiques especialitzades, nacionals i estrangeres i els butlletins informatius de les activitats de les associacions de dones de Catalunya.
Les usuàries i els usuaris del Centre de Documentació Joaquima Alemany i Roca tenen accés a Dialnet Plus, un recurs de cerca i consulta d'articles de revista, publicacions periòdiques, capítols de llibres, ponències de congressos, etc. Molts dels articles es poden consultar a text complet, o bé els podeu sol·licitar al Centre de Documentació.
El Centre de Documentació Joaquima Alemany i Roca compta amb una col·lecció infantil de més de 200 contes no sexistes, per a infants entre 4 i 12 anys aproximadament.
El Centre de Documentació Joaquima Alemany i Roca compta amb un recull de música composta i/o interpretada per dones o grups musicals femenins.
La podeu cercar segons la classificació:
Músiques compostes i/o interpretades per dones o grups musicals femenins
El Centre de Documentació Joaquima Alemany i Roca us presenta el recull mensual d'enllaços electrònics als últims números de revista incorporats a la seva hemeroteca.
Els enllaços remeten als sumaris i/o al contingut de cada títol rebut.
L'estructura consisteix en un índex temàtic que agrupa els títols de les revistes sota el tema a què pertanyen.
Cada títol enllaça amb el seu sumari electrònic o bé, en cas que estigui disponible, amb el text complet de la revista, modalitat que s'indica al costat de cada títol.
Aquelles revistes que no disposen d'enllaç electrònic en el web, es troben disponibles en suport paper en el Centre de Documentació Joaquima Alemany i Roca.
Des de l'Institut Català de les Dones, agraïm a totes les institucions i entitats l'aportació de les seves revistes i documents als fons documentals del Centre de documentació.
Butlletí informatiu del Centre de Documentació Joaquima Alemany i Roca
Llista bibliogràfica que inclou llibres, cartells, fullets, documents audiovisuals i recursos electrònics.
Cada mes el Centre de Documentació Joaquima Alemany i Roca selecciona i recomana algunes novetats editorials.
Conté el recull d'enllaços electrònics als continguts i l'enllaç electrònic al sumari o text complet d'altres publicacions periòdiques disponibles gratuïtament a través d'Internet.
Selecció de recursos informatius i documentals: guies de recursos, reculls temàtics, dossiers documentals, guies de lectura, etc.
El DBD va ser impulsat per la Generalitat de Catalunya i el Consell de Mallorca amb l'objectiu de donar a conèixer la contribució que les dones han fet en la història des de diferents camps de coneixement.
El Catàleg de les Biblioteques Especialitzades de la Generalitat dóna servei a 62 biblioteques especialitzades de la Generalitat de Catalunya, entre les quals hi ha el Centre de Documentació Joaquima Alemany i Roca.
S'hi pot accedir des del web, mitjançant una interfície senzilla o amb un potent cercador de darrera generació similar als cercadors d'Internet.
Es poden realitzar consultes per paraula clau, crear perfils individuals per autogestionar tràmits de préstec, crear llistes de documents preferits o rebre l'avís de novetats.
Accés al Catàleg del Centre de Documentació
El fons del Centre de Documentació també és consultable a través del Catàleg Col·lectiu de les Universitats de Catalunya, juntament amb un fons de més de 5 milions de títols procedents de les universitats i de les institucions de recerca catalanes.
D'aquesta manera el públic usuari del Centre de Documentació Joaquima Alemany i Roca també pot demanar en préstec interbibliotecari documents dels fons propis d'aquestes universitats i institucions.
El servei d'atenció permanent del 900 900 120 contra la violència masclista és un servei gratuït i confidencial i funciona tots els dies de l'any, durant les 24 hores del dia.
La línia posa a disposició de la persona que truca l'assessorament per part de persones professionals de l'àmbit de l'assistència social, de l'advocacia i de la psicologia, i en cas que sigui necessari, el contacte amb els serveis d'emergència.
Les visualització de les dades què es recullen en aquest servei són importants per tal d'avaluar el servei així com per visibilitzar l'abast de les violències masclistes.
La transparència en l'àmbit de la administració pública suposa l'obertura dels assumptes del govern perquè la ciutadania pugui prendre part de les decisions que li afecten.
Tornant-li part del poder que diposita en l'administració, perquè participi i col·labori en la construcció dels afers públics.
Per aquest motiu, es posa a la vostra disposició un informe dinàmic realitzat amb Power Bi.
Les dades que es mostren es recullen des de l'any 2013 i provenen dels registres del propi servei d'assistència telefònica inclosos en els informes quantitatius que mensualment i anualment l'empresa que realitza el servei envia a l'Institut Català de les Dones.
Actualment aquestes dades estan penjades al Catàleg de Dades Obertes de la Generalitat de Catalunya des del maig del 2019.
Les dades es troben agrupades en set apartats:
Les dades que es visualitzen només tenen en compte les trucades realitzades des de Catalunya.
Totes les dades menys les de l'apartat 1.
Dades sobre les persones que truquen, es troben filtrades per trucades per motiu de violència masclista.
S'ha de tenir en compte que en les dades referents a les formes de violència exercida hi ha casos en què coincideix més d'una forma d'exercir violència.
A partir de l'any 2017 s'utilitzen els 8 àmbit territorials oficials vigents de Catalunya en que s'hi afegeix el nou àmbit del Penedès, que compta amb municipis de l'àmbit Metropolità, del Camp de Tarragona i de les Comarques Centrals, això fa que aquests àmbits no siguin comparables amb els anys anteriors.
Dades proveïdes per l'Institut Català de les Dones i actualitzades mensualment al portal de dades obertes de la Generalitat
La freqüència d'actualització d'aquestes dades és mensual, per aquest motiu l'any en curs es referirà a un període inferior a un any, inclourà el nombre de mesos començant a comptar des del gener fins al mes anterior a la data actual.
Les Oficines d'informació de l'Institut Català de les Dones i els Serveis d'informació i atenció a les dones (SIAD), de titularitat municipal o comarcal, informen sobre qualsevol matèria, com ara salut, treball, habitatge, serveis socials, violències masclistes i recursos per a les dones, i, si s'escau deriven cap a les entitats i organismes més especialitzats.
La xarxa de serveis d'informació i atenció a les dones, funciona coordinadament arreu del territori, i està formada per 102 SIAD i 5 oficines d'atenció a les dones de l'ICD.
Aquestes cinc oficines de l'ICD estan distribuïdes pel territori.
N'hi ha una a Barcelona, a Tarragona, a Lleida, a Girona i a les Terres de l'Ebre.
A totes les oficines de la xarxa de serveis s'ofereix també assessorament psicològic i jurídic.
Les dades d'aquesta visualització amb Power BI permeten tenir una visió global quantitativa que, amb tot el marge de millora que suposa el fet d'haver utilitzat per primera vegada el canal de recollida de dades HIPATIA per a tots els SIAD i oficines de l'ICD i que cada servei pugui recollir les seves dades per mitjà d'aplicatius informàtics diferents, reflecteix les principals característiques de l'atenció a les dones, el perfil de les usuàries i la distribució territorial dels serveis realitzats durant l'any 2019.
Les dades que es mostren fan referència a l'any 2019 i provenen de diferents aplicatius informàtics de recollida de dades sobre les actuacions realitzades pels SIAD i les Oficines de l'ICD.
Aquestes dades han estat enviades i s'han homogeneïtzat a través de l'aplicatiu Hipàtia.
Actualment aquesta informació està disponible al Catàleg de Dades Obertes de la Generalitat de Catalunya, des del juliol del 2020.
Les dades que es visualitzen estan triades segons la seva rellevància i segons la proporció en que els diferents SIADS i Oficines de l'ICD les hagin subministrat, ja que hi ha variables en que s'ha obtingut un nombre molt elevat de "no consten".
La visualització de les dades es troba agrupada en dos apartats:
Les dades dels SIAD i de les oficines de l'ICD que no apareguin en aquest informe no és que no hagin realitzat els seus serveis sinó que, en la data de finalització del termini de recollida, aquestes dades no estaven a disposició de l'ICD.
Dades proveïdes per l'Institut Català de les Dones i actualitzades semestralment al portal de dades obertes de la Generalitat
Les violències masclistes, són una de les principals problemàtiques estructurals que patim a les nostres societats com a manifestació de la discriminació i de la situació de desigualtat en el marc d'un sistema de relacions de poder dels homes sobre les dones, que es sustenta en el sistema patriarcal.
Es tracta d'una violència cap a les dones que s'estén tant en l'àmbit nacional com internacional caracteritzada per l'abast de la seva prevalença, la gravetat de les seves conseqüències i que implica una greu vulneració dels drets humans de les dones, les joves i les nenes.
Els feminicidis són la forma més visible en la que s'expressen les violències masclistes en la nostra societat.
Les dones són assassinades pel fet de ser dones.
En aquest apartat trobareu les dades relatives als feminicidis comesos a Catalunya.
El servei d'atenció permanent del 900 900 120 contra la violència masclista és un servei gratuït i confidencial i funciona tots els dies de l'any, durant les 24 hores del dia.
En aquest apartat es mostren les dades des del 2013 de les atencions del servei d'assistència telefònica.
En aquest apartat es recullen els resultats de les diferents edicions de l'enquesta
Les dones de Catalunya disposen de diversos serveis d'informació i atenció, que funcionen coordinadament arreu del territori.
Les Oficines d'informació de l'Institut Català de les Dones i els Serveis d'informació i atenció a les dones (SIAD), de titularitat municipal o comarcal, informen sobre qualsevol matèria, com ara salut, treball, habitatge, serveis i recursos per a les dones, i, si s'escau deriven cap a les entitats i organismes que en són responsables.
Tot i no ser recursos especialitzats en l'atenció a dones en situació de violència masclista, també, si és el cas, fan la derivació corresponent als recursos especialitzats.
En aquest apartat és mostren altres fonts de dades a consultar sobre violències masclistes tant estatals com del territori català.
Portal estadístic de la Delegació del Govern per a la Violència de Gènere
La presència de les dones en el treball remunerat segueix sent mirall de les desigualtats estructurals en la nostra societat.
La bretxa salarial existeix de forma considerable i a través d'aquesta es perpetuen en l'àmbit del treball remunerat una de les múltiples discriminacions envers les dones.
Recull de la informació referida a la presència de les dones en el mercat laboral a Catalunya.
Aquestes dades es refereixen al treball remunerat.
Recull de les dades referents a la situació d'atur de les dones en edat de treballar en comparació als homes.
Dades sobre els salaris al mercat laboral i les desigualtats existents entre les retribucions econòmiques de les dones i les dels homes.
Aquestes dades mostren el nivell de satisfacció amb la feina per gènere, tipus d'ocupació i segons les condicions del lloc de treball.
La desigualtat de poders afecta de manera transversal tots els àmbits de vida de les dones.
En el context d'una societat patriarcal, les dones i els homes han tingut un accés diferenciat als seus drets, entre ells la salut.
En l'àmbit de la salut i el gènere interseccionen molts factors identitaris com la nacionalitat, el gènere, l'orientació sexual, la classe social i fins i tot la religió.
Totes aquestes interseccions relacionades amb el fet de ser dona generen en la actualitat desigualtats en l'accés i en el tractament.
A més els estereotips tenen un fort impacte en la salut i els seus efectes atempten directament contra els drets de les dones.
L'esperança de vida ens aporta molta informació respecte la població d'un país.
En aquest apartat podràs trobar dades relacionades amb l'esperança de vida per sexes.
La salut reproductiva com a eina de control del cos de les dones és un tema habitual de debat a la nostra societat.
Però no hem d'oblidar que el dret a la salut és un dret fonamental.
A continuació es faciliten diverses estadístiques sobre salut sexual i reproductiva.
Les malalties i la mortalitat són indicadors claus per conèixer l'estat de salut de la nostra societat.
A continuació trobareu dades sobre malalties i mortalitat per gènere.
Posar en valor el treball reproductiu i de cures en la nostra societat segueix sent una tasca pendent, ja que no varlorar-ho contribueix a la reproducció d'una estructura desigual que impossibilita a les dones la realització plena en activitats que es troben socialment reconegudes i les relega a l'esfera privada.
Així doncs, fruit de la societat patriarcal s'associa el treball de cures a les dones, fet que perpetua la desigualtat en de la dedicació a aquest treball entre homes i dones.
En aquest apartat es dona accés a les dades que mostren la distribució i les diferències de l'ús del temps entre dones i homes.
La renda té un impacte directe en les condicions de vida de les persones.
En el context d'una societat patriarcal, aquest impacte no es troba al marge de les desigualtats de gènere.
La feminització de la pobresa és la conseqüència directa d'aquesta situació provocant l'empobriment de les dones.
Així doncs, es constata una major incidència de la pobresa en les dones (i altres col·lectius vulnerables) respecte els homes.
Aquestes dades fan referència a la taxa de risc a la pobresa així com a la renda mitjana neta anual de les llars per gènere.
Les persones viuen identitats múltiples, formades per diverses capes, que es deriven de les relacions socials, la història i l'operació de les estructures de poder.
Les persones pertanyen a més d'una comunitat al mateix temps i poden experimentar opressions i privilegis de manera simultània.
D'aquesta manera, la interseccionalitat sosté que no és possible comprendre i fer front a un sol tipus d'opressió sense atendre la resta d'opressions i privilegis que componen l'organigrama social: no és possible comprendre i enfrontar-se al masclisme sense tenir en compte el racisme, l'homofòbia, o el classisme.
I també al revés: no és possible enfrontar-se al classisme sense atendre el masclisme, el racisme o l'homofòbia.
En aquest apartat és mostres diverses dades demogràfiques per gènere rellevants per conèixer la situació de les dones a Catalunya.
Un gran percentatge de les dones que conformen Catalunya són dones migrades.
Per aquest motiu, s'ofereixen diverses dades desagregades per sexe per comprendre específicament la situació del col·lectiu.
La renda té un impacte directe en les condicions de vida de les persones.
En aquest apartat es presenten dades sobre la renda de les persones desagregades per sexe.
L'accés a l'educació a estat històricament més dificultós per a les dones, tot i això actualment les dades mostren que cada cop la presència de les dones és major en els espais formatius.
La igualtat en l'accés a l'educació és essencial per tal d'assolir una societat més justa en termes de gènere.
Tot i que el sistema educatiu universitari es caracteritza actualment per la seva feminització, es produeix el sostre de vidre en les carreres de docents i investigadores, invertint-se la proporció de la presència de dones i d'homes en les categories més altes.
També es produeix una feminització de determinades disciplines acadèmiques, on la presència de dones és més elevada, sobretot en aquelles disciplines que estan més relacionades amb les cures de les persones
Aquestes dades mostren les unitats escolars i alumnes a Catalunya des d'educació primària fins a l'ensenyament universitari així com també dades de formació permanent i de persones adultes per gènere.
L'empoderament de les dones és un element essencial per a poder construir una societat igualitària.
La societat patriarcal actual en la qual vivim, es basa en una distribució desigual de poders, atorgant certs privilegis als homes envers les dones.
L'empoderament consisteix en conquerir aquells drets i espais que han estat negats al llarg de la història.
L'Observatori de la Igualtat de Gènere té com a objectiu proposar al Govern estratègies per a corregir situacions de desigualtat de les
dones a Catalunya i així permetre la construcció d'una societat igualitària.
La política ha estat històricament un espai masculinitzat però actualment comença a haver-hi més participació de dones al govern.
Pots consultar les dades a continuació.